CELEX: 62008CN0093
Language: hu
Date: 2008-02-28 00:00:00
Title: C-93/08. sz. ügy: Az Augstākās tiesas Senāta (Lett Köztársaság) által 2008. február 28-án benyújtott előzetes döntéshozatal iránti kérelem – Schenker SIA kontra Valsts ieņēmumu dienests

24.5.2008   
            
            
               HU
            
            
               Az Európai Unió Hivatalos Lapja
            
            
               C 128/21
            
         Az Augstākās tiesas Senāta (Lett Köztársaság) által 2008. február 28-án benyújtott előzetes döntéshozatal iránti kérelem – Schenker SIA kontra Valsts ieņēmumu dienests
   (C-93/08. sz. ügy)
   (2008/C 128/37)
   Az eljárás nyelve: lett
   A kérdést előterjesztő bíróság
   Augstākās tiesas Senāta
   Az alapeljárás felei
   
      Felperes: Schenker SIA
   
      Alperes: Valsts ieņēmumu dienests
   Az előzetes döntéshozatalra előterjesztett kérdés
   Úgy kell-e értelmezni az 1383/2003 rendelet (1) 11. cikkét, hogy amikor a szellemi tulajdonjog jogosultja (a jogosult) megállapodást köt a nyilatkozattevővel vagy az áruk tulajdonosával azok megsemmisítése érdekében az árukról való lemondásról, vagy tárgyalásokat folytat annak lehetőségéről, hogy lemondjanak az árukról azok megsemmisítése érdekében, és ezen eljárás során a vámhatóságok azt az információt kapják, hogy az áruk hamisítottak, akkor kizárt-e annak a lehetősége, hogy a nemzeti jogszabálynak megfelelően szankciót alkalmazzanak a nyilatkozattevővel vagy az áruk tulajdonosával szemben?
   
      (1)  Az egyes szellemi tulajdonjogokat feltehetően sértő áruk elleni vámhatósági rendelkezésekről és az ilyen jogokat ténylegesen sértő áruk ellen hozandó intézkedésekről szóló, 2003. július 22-i 1383/2003/EK tanácsi rendelet (HL 2006 L 196., 7. o.; magyar nyelvű különkiadás 2. fejezet, 13. kötet, 469. o.).